NaiveNeuron/SloPal huggingface dataset:
Galko, Ľubomír, poslanec NR SR (2016-10-27):
Ďakujem pekne. Ja som osobne toho názoru, že v prvom rade treba pozerať na to, čo sa predkladá a nie, kto to predkladá, len teda chcel by som vás upozorniť, že keď neviete dávať vlastné návrhy a potrebujete kopírovať naše návrhy, no tak to opisujte poriadne. Však čítať tam viete hádam, no aspoň tak si ten návrh dvakrát prečítajte, ktorý my sme dali a keď chcete kopírovať naše návrhy, tak to opíšte od slova do slova a potom sa môžeme o niečom baviť. Ako my sme radi, keď inšpirujeme iné politické strany, ktoré nevedia vlastné návrhy predložiť a používajú naše riešenie, preto lebo to len ukazuje to, že sme strana odborníkov a čím viacej toho bude, tak tým to bude viacej dokazovať, že máme na to, aby sme viedli túto krajinu, čiže smelo do toho, kľudne preberajte naše ďalšie riešenia. Len prosím vás pekne, nemôžete, už to hovoril kolega Krajniak, nemôžete prezidenta posadiť do neopancierovaného auta, tak isto ministra vnútra, ministra obrany. To znamená, že nie je problém, máme veľmi veľké množstvo dobrých zákonov, treba ich predkladať, inšpirujte sa, ale ak neviete nejaké vylepšenia tam dať, zrejme asi neviete, aspoň opisujte poriadne. Ďakujem pekne.
Kuffa, Štefan, poslanec NR SR (2014-06-06):
Ďakujem za slovo. Len niekoľko slov. Ja tento návrh zákona podporím, je taký jednoduchý a tuná už nebudem mať tú česť s europoslancom sedieť tuná takto vedľa, tak aj takúto solidaritu vyjadrím, ale jednu vec som chcel tak povedať. Aj kolega Novotný, keď to tuná tak spomínal, v rámci rozpravy vystúpim, ak by náhodou niekto chcel, ešte niekoho napadne vo faktickej poznámke, už viac nevystúpim, no ale že ono nie je ani v živote nikde nič zadarmo. Ani zdravotníctvo nie je zadarmo, hej a ono aj tie parkoviská, keď aj tak v susedných krajinách Európy človek sa kdesi takto dostane a zaparkuje, mal som tú možnosť, hej a nikto ma nepýtal nejaký poplatok. Myslím si, že to verejné priestranstvo alebo to parkovisko, ktoré patrí zdravotníckemu zariadeniu, nemali by byť tam tie poplatky. Nakoniec sú to pacienti, ktorí majú zdravotné problémy a ešte stresy vyrábať im s tým, že nejaké poplatky vymýšľať. Áno, sú aj telesne postihnutí ľudia, ktorí potrebujú aj taký komfort tam na tom parkovisku, zdržia sa aj dlhšie. Možno tie limity, ktoré kolega tu spomínal, dať nejaký časový limit na to parkovanie, no veľakrát u toho lekára za tie dve hodiny ten pacient nie je vybavený. Koľkokrát sa zdrží človek, pacient, aj pol dňa u lekára, hej, veľakrát tie špeciálne vyšetrenia, ktoré sú, sú tam poradovníky, takže aj ten čas je ako dlhší. Neviem si to tak celkom dostatočne predstaviť, je to zaujímavé, že sú to v podstate verejné nemocnice a štátne nemocnice, ale vyberajú sa tam poplatky. Myslím si, že súkromné zdravotnícke zariadenie, ktoré prevádzkovalo by zdravotnícke služby, aby si zaviedlo ešte poplatky za svoje vlastné parkovisko, myslím si, že to neurobí žiaden dobrý manažér, že by proste odstrašoval, poviem, v úvodzovkách, svojich klientov, svojich pacientov, ale naopak maximálne vychádza v ústrety. Áno, veľkým paradoxom je v tejto dobe, dvadsaťkorunáčky sa zrušili, ale tie rôzne poplatky, ktoré pri dverách ambulancie ako lekárov vidíme, za čo všetko naozaj sa vyberajú tieto poplatky, je to niekedy až neuveriteľné, hej, aká tá ľudová tvorivosť aj medzi lekármi funguje, fungujeme. Teda kolegov, všetkých tuná v parlamente vyzývam, aby sme podporili tento návrh zákona a vyjadrili tým aj solidaritu. Návrh zákona je dobrý. Ďakujem.
Kollár, Boris, predseda NR SR (2022-12-06):
Prosím, prezentujme sa a hlasujme. (Hlasovanie.) Prítomných 142 poslancov, za 122, zdržalo sa 20. Uvedený návrh sme schválili.
Viskupič, Jozef, poslanec NR SR (2011-10-11):
Ďakujem, pán predsedajúci. Vážený pán minister, úvodom tejto krátkej poznámky chcem povedať to, že úspech toho, že sme v Európskej únii, práve vám nikto neodpára. Dlhodobo táto téma znamenala aj pre vás, a keďže ste tu spomínali aj vlastne, kto by mohol zarábať na téme Európy politicky, tak to, že ste dostali, nikto vám tú zásluhu neodpára, Slovensko do Európskej únie je chvályhodné. A navždy vám za tie dve volebné obdobia bude patriť vďaka. Na druhej strane si myslím, že jednou z ambícií byť tam bolo, aby sme pravidlá, ktoré tam fungujú, mohli nejakým spôsobom ovplyvňovať. Teraz je tá doba a ja sa snažím položiť otázku už dlhšie obdobie, či nebola väčšia miera tlaku na získanie kompromisu, keďže vás vnímam ako človeka, ktorý vie vydolovať kompromis aj tam, kde sa nedá, alebo nikto iný ho nevidí. Tak by som sa chcel opýtať, keďže aj tu v tomto zaznelo a ja to skúsim odcitovať, obrátili ste sa na jedného z kolegov zo SaS so slovami „máte na to, aby ste to pochopili“, myslím si, že ak by trošička na všetkých stranách koaličných lídrov sa schoval nejakým spôsobom prístup taký, že každý by mal vyhrať. Alebo, ako som spomínal, nejaký až egoistický, tak by sme sa mohli pohnúť a mali by sme tu mať nejaké riešenie na stole. Ďakujem.
Jurinová, Erika, poslankyňa NR SR (2017-09-11):
Ďakujem pekne. Naozaj tento návrh zákona je už predkladaný, neviem, druhý- alebo tretíkrát. Budeme veľmi radi, ak sa poslanci vládnej koalície rozhodnú podporiť ho. Pretože nielenže plníme ich sľuby, ale naozaj je to zákon, ktorý sociálne zlepší situáciu našej pracujúcej chudoby. Jednoznačne musíme hovoriť v tomto prípade o pracujúcej chudobe. Ak, pán kolega, si hovoril o rokovaní s tripartitou, ja znova len pripomeniem, neformálne sme sa rozprávali s tripartitou. A moje také nepríjemné prekvapenie bolo, ich reakcia, teda nebudem asi menovať radšej, reakcia bola: však nech vstúpia do odborov, budú to mať v kolektívnych zmluvách. Tak takto scestne odpovedať práve človeka z odborov som teda, takéto neočakávala som, že takýmto spôsobom mi zodpovie na otázku, že či podporia vlastne zvýšené príplatky za soboty a nedele. Jednoznačne sa prikláňam k tomu, čo si aj povedal, Richard, že je dobré, ak to bude vo všeobecnej norme. A ešte možno že sa budú, nájdeme také pripomienky od zamestnávateľov, že to veľmi predraží prácu. Ono, ak to zvládne jeden zamestnávateľ, verím, že takéto niečo potom zvládnu aj ostatní zamestnávatelia. Nemusí byť len veľký a možnože je to aj taký, taký zdvihnutý prst pre zamestnávateľov, aby využívali pracovníkov vtedy, keď je to naozaj nevyhnutne nutné. Jednoducho ľudia nie sú stroje a potrebujú mať svoj čas aj na oddych. Ďakujem.
Gašpar, Tibor, poslanec NR SR (2024-02-08):
Budeme hlasovať o bode 52 pozmeňujúceho návrhu poslanca Galka.
P. Hrušovský, predseda NR SR: (2005-02-04):
vládny návrh zákona o nelegálnej práci a nelegálnom zamestnávaní. Vznikli isté procedurálne problémy. Vzhľadom na to, že rokovanie Národnej rady bude pokračovať aj budúci týždeň, pýtam sa, či by nebolo lepšie, keby sme prerušili teraz rokovanie o tomto bode programu a pokračovali v rokovaní ďalšími bodmi a budúci týždeň sa vrátili k rokovaniu rozpravou o tomto bode programu, pretože mám taký pocit, že vznikli isté názorové, rozdielne pohľady na predložený návrh zákona. Tak ako povedal pán minister Kaník, zákon je potrebný a bolo by zlé, keby sme kvôli len tomu, kde bude sídlo tohto úradu, mali dobrú vec odmietnuť, takže poprosím vás, páni poslanci, či je s takýmto návrhom súhlas? (Hlasy z pléna.) Ďakujem pekne. Pristúpime teraz k hlasovaniu. Ešte máme jeden prerokovaný bod programu. Panie poslankyne, páni poslanci, poprosím poslanecký klub SDKÚ, aby sa dostavil do rokovacej sály. Pristúpime k hlasovaniu o vládnom návrhu zákona o cestovných náhradách. Poprosím pani poslankyňu Kláru Sárközy, aby ako poverená spravodajkyňa výboru predniesla návrhy hlasovaní. Pani poslankyňa, ešte chvíľku by som poprosil, keby... Prosím poslanecký klub SDKÚ okrem pána poslanca Mitríka, Rusnáka a Devínskeho, ospravedlňujem sa, ktorí sú za Košice... Páni poslanci, odporúčam, aby sme dnešné rokovanie prerušili o 13.00 hodine na obedňajšiu prestávku a budeme pokračovať v utorok ráno o 9.00 budúci týždeň hlasovaním o trestných kódexoch. Po hlasovaní o nich by sme pokračovali v rokovaní 40. schôdze prerokúvaním ďalších bodov programu tak, ako sme predbežne dohodli na poslaneckom grémiu. Panie poslankyne, páni poslanci, je súhlas s takýmto ďalším postupom rokovania 40. schôdze? Pani poslankyňa, nech sa páči, prosím vás, uveďte návrhy hlasovaní.
Laššáková, Jana, podpredsedníčka NR SR (2015-12-02):
Ďakujem pekne za slovo. Aj ja chcem oznámiť, že vzhľadom k tomu, že som kandidátkou na sudcu Ústavného súdu, nezúčastním sa tajného hlasovania ani pri voľbe sudcu Ústavného súdu, ani pri voľbe sudcov disciplinárnych senátov. Ďakujem pekne.
P. Hrušovský, predseda NR SR: (2003-12-12):
(Hlasovanie.) 146 prítomných, 69 za, 38 proti, 38 sa zdržalo, 1 nehlasoval. Návrh sme neschválili.
P. Hrušovský, predseda NR SR: (2003-07-10):
(Hlasovanie.) 124 prítomných, 52 za, 50 proti, 22 sa zdržalo. Konštatujem, že bod 10 zo spoločnej správy sme neschválili. J. Drgonec, poslanec: Teraz dajte hlasovať o bode 17.
Grendel, Gábor, podpredseda NR SR (2022-05-20):
Pán poslanec Marek Šefčík.
Figeľ, Ján, podpredseda NR SR (2015-03-12):
Na vystúpenie pána poslanca Simona je jedna faktická. Nech sa páči, Helena Mezenská.
T. Rosová, poslankyňa: (2008-05-13):
Keď nie je štát schopný vynútiť si dodržiavanie tých zákonov, ktoré platia a ktoré, myslím, vynútiteľné sú pomerne jednoduchými nástrojmi, určite sa situácia nezlepší tým, že prijmeme zákon, ktorý je omnoho menej vykonateľný než tie doterajšie. Ďakujem pekne.
Figeľ, Ján, podpredseda NR SR (2013-11-27):
S reakciou na faktickú poznámku nech sa páči, Monika Gibalová.
Pellegrini, Peter, predseda NR SR (2015-12-02):
Prezentujme sa a hlasujme o návrhu na pridelenie výborom, ako aj určenie lehôt. (Hlasovanie.) Prítomných 128 poslancov, za hlasovalo 109 poslancov, zdržalo sa 17 poslancov, nehlasovali 2. Konštatujem, že Národná rada pridelila tento návrh ústavného zákona výborom, určila gestorský výbor aj príslušné lehoty na prerokovanie. Budeme hlasovať v prvom čítaní o vládnom návrhu zákona, ktorým sa mení a dopĺňa Trestný zákon (tlač 1860). Hlasovanie uvedie pani poslankyňa Vitteková. (Hlasovanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1860.)
Kollár, Boris, predseda NR SR (2021-09-22):
Na predrečníka evidujem dve faktické poznámky. S prvou vystúpi pán poslanec Borguľa. Nech sa páči, máte slovo.
Pollák, Peter, poslanec NR SR (2021-11-12):
Pán predsedajúci, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre kultúru a médiá a výboru pre ľudské práva a národnostné menšiny. Ďalej aby za gestorský výbor určila hlasovaním výbor pre ľudské práva a národnostné menšiny a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Sulík, Richard, predseda NR SR (2010-11-30):
Ďakujem. Pán poslanec Poliačik, nech sa páči.
Laššáková, Jana, podpredsedníčka NR SR (2014-06-27):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Pán poslanec Kuffa. Končím možnosť prihlásiť sa do rozpravy ústne. Nech sa páči, pán poslanec.
Blanár, Juraj, podpredseda NR SR (2023-02-09):
Pán spravodajca, záverečné slovo.
Mihál, Jozef, poslanec NR SR (2014-10-15):
Ďakujem za slovo. Chcem oceniť pragmatický tón príspevku a jeho vecnú podstatu, najmä vlastne dve veci chcem oceniť. Jednak ten príspevok do diskusie o tom, aká je vlastne nezamestnanosť mladých ľudí. Myslím si, že tento analytický pohľad tu chýba a niekedy sa strieľajú čísla skutočne od buka do buka a druhá vec je ten pozmeňovací návrh. Ja tiež sa sám čudujem, prečo ste na ministerstve pri tomto novom príspevku zvolili úplne iné nastavenie, metodické, tých percent, či už výšky príspevku alebo toho stropu výšky príspevku, keď napríklad príspevok podľa § 50, príspevok na podporu zamestnávania znevýhodneného uchádzača o zamestnanie je v tej rovine odvodený, či je to Bratislavský kraj, či sú to tie lepšie, horšie okresy, vždy na základe ceny práce zamestnanca alebo celkovej ceny práce vypočítanej z priemernej mzdy. To ako keby nevedela pravá ruka na ministerstve to, čo robí ľavá, a naopak.
M. Fronc, poslanec: (2006-12-08):
A preto by som chcel zareagovať trošku na inú vec, a to nato, že viacerí z nás tuná hovorili o tom, že vzdelanie je dôležité, že treba doňho viac investovať, že to je základ znalostnej ekonomiky a viackrát tu bol citovaný pán podpredseda vlády, ktorý má na starosti znalostnú ekonomiku, pán Čaplovič. A preto musím povedať a vysloviť isté znepokojenie, že okrem úvodného entrée, keď sa začalo rokovať o štátnom rozpočte, som ho tu nevidel a nepočul som ho, aby sa vyjadril k takýmto zásadným pripomienkam práve v oblasti, ktorá sa týka bezprostredne jeho kompetencií. Ďakujem.
M. Hort, podpredseda NR SR: (2008-07-03):
Nech sa páči. Pardon. Po vystúpení pána poslanca Minárika sa prihlásil o slovo navrhovateľ pán Mečiar.
A. Belousovová, podpredsedníčka NR SR: (2007-07-03):
Takže ďalej s faktickou poznámkou vystúpi pán poslanec Brocka. Nech sa páči, máte slovo, pán poslanec.
Dostál, Ondrej, poslanec NR SR (2017-11-30):
Ďalšie podnetné vystúpenie, pán poslanec Mazurek. Keď hovoríme o vás, že ste fašisti, no tak nehovoríme to preto, že máte nejaké vystúpenia, ale preto napríklad, že vy konkrétne hádžete a napádate rodinu zo Saudskej Arábie na stanici len preto, že je to rodina zo Saudskej Arábie, a hádžete po nej kamene. Ale teda naozaj to bolo veľmi podnetné a teda chcem sa pripojiť k vášmu apelu, aby sa občania nenechali špehovať cez banky a nenechali sa ovládať zlou Európskou úniu a Spojenými štátmi americkými v diabolskom pláne tým, že budú používať platobné karty, takže treba platiť v hotovosti. A ešte by som to chcel rozšíriť, lebo možno ste si nevšimli, že napríklad aj Facebook, ten vás tiež sleduje, ten o vás toľko vie, kde ste boli, o čo sa zaujímate, na aké reklamy klikáte. Aj to je nebezpečné, takže by ste svoju výzvu, predpokladám, že vašim voličom, mohli rozšíriť aj o tom, aby sa odhlásili z Facebooku, aby náhodou neboli cez Facebook ovládnutí. Existujú aj nejaké bezpečnejšie alternatívy, napríklad ruská sieť VKontakte, tam je to určite bezpečné a tam o vás žiadne informácie zhromažďovať nebudú.
Šimečka, Michal, podpredseda NR SR (2023-12-19):
Ďakujem veľmi pekne. Štyri faktické. Ako prvý pán poslanec Dubéci.
Jurinová, Erika, podpredsedníčka NR SR (2015-10-02):
S reakciou, chcete pán poslanec? Takže... Neprihlásili ste sa. Nech sa páči, máte slovo, pán poslanec Mikloško. Zas ste sa stratili. Ešte raz, prosím vás. Nech sa páči.
Gyimesi, György, poslanec NR SR (2022-03-16):
Pán predseda, dajte hlasovať o návrhu zákona ako celku s prijatými a pozmeňujúcimi, doplňujúcimi návrhmi a s odporúčaním gestorského výboru schváliť.
Pellegrini, Peter, predseda NR SR (2023-11-16):
Ďakujem veľmi pekne. Ešte predtým, ako odovzdám slovo pánovi Sabovi, dovoľte, aby som vás informoval o riešení tej včerajšej situácie. Vidím tu predsedu poslaneckého klubu OĽANO pána Šipoša, takže využijem jeho prítomnosť. Ctené panie poslankyne, páni poslanci, ráno som vydal pokyn na zmenu smernice, ktorá sa dotýka fungovania médií v budove Národnej rady, ktorú som doplnil o ustanovenie, ktoré do doby, kým pán Šipoš oficiálne neoznámi, že jeho poslanecký klub sa do budúcna zdrží akýchkoľvek atakov a útokov na iných poslancov, ktorí budú mať mediálny rozhovor, vystúpenie alebo živé vstupy, dovtedy sa budú môcť akékoľvek rozhovory, záznamy, živé vstupy a interviewa vykonávať len v priestoroch knižnice, kde ešte aj pred knižnicou bude stáť zástupca strážnej služby Národnej rady Slovenskej republiky. To, samozrejme, bude vytvárať značný diskomfort pre médiá, pretože aby sa všetci vedeli zladiť, natesnať sa do tejto knižnice, ale to je zodpovedný pán Šipoš a poslanecký klub OĽANO. Akonáhle, a v tom oznámení médiám to je napísané, akonáhle pán predseda poslaneckého klubu v zmysle včerajšej požiadavky mojej ma príde uistiť, že takýto incident, aký bol včera, sa viac nevyskytne, okamžite bude toto opatrenie zrušené a Národná rada vo vzťahu k médiám bude fungovať v štandardnom režime, ako fungovala do včera. Ďakujem veľmi pekne. (Potlesk.) V rozprave teraz vystúpi pán poslanec Sabo.
Kollár, Boris, predseda NR SR (2022-05-11):
Prosím, prezentujme sa a hlasujeme. (Hlasovanie.) Prítomných 133 poslancov, za 86, proti 19, zdržalo sa 28. Konštatujem, že tento návrh sme schválili.
Gibalová, Monika, poslankyňa NR SR (2015-05-13):
Ďakujem pekne. Vážený pán poslanec, nejde len o to, že chceme zabrániť, ja poviem, pokútnemu predaju pozemkov a trestuhodnému predaju pozemkov tam, kde ešte nie sú ukončené reštitúcie, ale treba upozorniť aj na to, že tu si štát zabezpečil cez Vojenské lesy nekontrolovateľnú ťažbu, ktorá pokračuje stále. Ja odporúčam sa tam ísť pozrieť. Ja donesiem odtiaľ aj fotografie, to, koľko tam odchádza áut s krásnym drevom. A nie je aj toto zámer, že sa vyklčujú tie lesy, ostanú holými a potom sa naozaj znehodnotí aj cena pre budúcich reštituentov? Skúsme sa aj tým zaoberať?
Hajko, Jozef, poslanec NR SR (2024-02-06):
Ďakujem za slovo, pán predsedajúci. Pani kolegyňa, bolo to veľmi zaujímavé. Skutočne vypichnúť si jednu oblasť zo spoločnosti a venovať sa jej a poukázať aj na to, ako to bolo v minulosti a čo nám hrozí do budúcnosti, ozaj to je veľmi dôležité. Ja rád, rád vidím takýto sektorový pohľad, je veľmi dôležitý, a tiež sa rád venujem dosahom, ktoré vlastne majú aj takéto predpisy na biznis prostredie na Slovensku. Dokonca existujú, poviem dôležitosť športu vlastne pre spoločnosť, tá dôležitosť je vysoká, dokonca ekonómovia niektorí aj, aj vyhodnocujú niektoré ukazovatele z oblasti športu a vzťahujú to na celú spoločnosť. Jeden z takých ukazovateľov je, že ak sa darí kolektívnym športom, reprezentáciám kolektívnych športov, tak je to dobrý signál pre spoločnosť, pretože tá spoločnosť je súdržná, fungujú, fungujú tam, fungujú v tej spoločnosti vzťahy dobré a vlastne keď fungujú dobré vzťahy, tak funguje dobre aj ekonomika. Takže je to, je to mimoriadne dôležité pozrieť sa na spoločnosť aj týmto spôsobom. A ja len upozorním, že som použil slovo súdržnosť, ktorá nám evokuje z oblasti športu aj, aj súdržnosť v iných oblastiach. Skutočne táto novela zákona vedie k opačnému javu, ako je súdržnosť v spoločnosti, vedie k polarizovaniu spoločnosti a vnáša, vnáša nepokoj a nestabilitu do celého systému. Aj keby sa prijali pozmeňovacie návrhy, ktoré sme my dali, tak stále hovoríme o tom, že tento proces sa tým nekončí, my sme iba na začiatku. Ono sa to bude, ono to bude treba znovu otvoriť, znovu o tom diskutovať, lebo to ovplyvní vývoj spoločnosti na desaťročia.
Sárközy, Irén, poslankyňa NR SR (2019-10-24):
Vážený pán predsedajúci, vážení páni poslanci, pani poslankyňa, vidím, dovoľte aby som vás informovala o prerokovaní predmetného materiálu v ústavnoprávnom výbore. Návrh na vyslovenie súhlasu Národnej rady Slovenskej republiky s čiastočným odvolaním a zmenou výhrady a doplnením vyhlásení Slovenskej republiky k Druhému dodatkovému protokolu k Európskemu dohovoru o vzájomnej pomoci v trestných veciach (tlač 1672) pridelil predseda Národnej rady Slovenskej republiky svojím rozhodnutím č. 1838 z 1. októbra na prerokovanie Ústavnoprávnemu výboru Národnej rady Slovenskej republiky s tým, že ako gestorský výbor Národnej rade Slovenskej republiky podá správu o výsledku prerokovania uvedeného materiálu vo výbore. Ústavnoprávny výbor Národnej rady Slovenskej republiky ako gestorský výbor odporúča Národnej rade podľa čl. 86 písm. d) Ústavy Slovenskej republiky vysloviť súhlas s predmetným návrhom. Správa Ústavnoprávneho výboru (tlač 1672a) bola schválená uznesením ústavnoprávneho výboru č. 764 z 15. októbra. Týmto uznesením ma výbor zároveň poveril, aby som ako spravodajkyňa na schôdzi Národnej rady informovala o výsledku rokovania výborov Národnej rady a predniesla návrh uznesenia Národnej rady. Pán predsedajúci, otvorte, prosím, rozpravu.
Janíková, Mária, poslankyňa NR SR (2017-05-18):
Vážený pán predseda, v rozprave vystúpili traja poslanci, z ktorých nikto nepredložil návrh na zmenu navrhovaného uznesenia. Pán predseda, preto poprosím vás, dajte hlasovať o tom, že Národná rada bere správu na vedomie.
J. Vaľová, poslankyňa: (2007-09-04):
Veď vy ste tí, ktorí ste tieto pravidlá nastavili, my sme vám dôverovali, že pracujete bezchybne, ako nás tu o tom presviedčate. Ako všetko vy dokážete tie zákony dať. No, my sme tomu dôverovali a zistili, že sme veľmi pochybili. Pretože práve na základe vašich výnosov vznikajú problémy. A takisto by som chcela ešte aj v jednej veci, pán Galbavý. Používanie služobných áut. No, škoda, že odišla pani exministerka Radičová. Chcela som sa jej spýtať, či ona nikdy nepoužila služobné auto, keď letela lietadlom. Ale dôjde aj k tomu, lebo tu nie je. Ja tvrdím, že použila a viackrát. Čiže meriate dvojitým metrom. To, čo bolo vo vašej vláde bežné, že ste podľa výnosu prideľovali dotácie, podľa ktorého sa riadime aj my zo 14. decembra 2005 podľa Ivety Radičovej, to, že ste takisto používali služobné autá. Toto je jedným z dôvodov na odvolanie našej ministerky? To, čo ste vy bežne praktikovali, to, čo bolo pre vás bežné, morálne a podľa zákona, to je dneska jeden z dôvodov na odvolanie pani ministerky? Ďakujem.
Mikloško, Jozef, poslanec NR SR (2012-11-06):
Chcel by som povedať to, že sú vo svete presné definície, čo je to erotika, čo je to pornografia, čo je to hrubá pornografia a tak ďalej. Nemci majú napríklad zákon na ochranu mládeže, kde tieto definície, aj keď je to už starší zákon, ale platí. Chcem podotknúť, že ešte aj dnes možno klepať na stánky PNS, keď tam niekto má niečo príliš vytrčené, lebo ten zákon z roku 1990 stále platí. Samozrejme, situácia je zložitejšia v tom, že dnes mnohé veci sa dovážajú zo zahraničia, už neexistujú colné bariéry, máme tu televíziu bez hraníc, máme tu internet, ktorý tiež prakticky nie je pokrytý žiadnym zákonom. Čiže naozaj tí mladí sa môžu k tomu dostať veľmi, veľmi rýchlo. Stačí dvakrát kliknúť. Mám osemnásť rokov a už som tam. Čiže toto vítam ako začiatok diskusie o tejto téme, pokojnej a jasnej. Verím, že či koalícia a aj opozícia sama k tomu dôjde, že je to treba robiť vzhľadom na budúcnosť nášho národa.
D. Lipšic, poslanec: (2002-10-15):
I. Presperín, doterajší podpredseda NR SR: František Mikloško.
Grendel, Gábor, podpredseda NR SR (2021-06-22):
Pán poslanec Raši bol posledný prihlásený poslanec do rozpravy. Vyhlasujem rozpravu za skončenú. Chcem sa opýtať pána navrhovateľa, či si žiada záverečné slovo, v prípade, že áno, tak od rečníckeho pultu, nech sa... (Reakcia z pléna.) Nie. Nech sa páči, v poriadku. Pani spravodajkyňa? Takisto nie. Prerušujem rokovanie o tomto bode programu. Teraz ešte prerokujeme druhé čítanie o návrhu poslancov Juraja Krúpu, Vladimíry Marcinkovej, Ondreja Dostála a Petra Osuského na vydanie zákona, ktorým sa dopĺňa zákon o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov v znení neskorších predpisov a ktorým sa mení a dopĺňa zákon o sociálnom poistení v znení neskorších predpisov. Návrh má parlamentnú tlač 505. Spoločná správa výborov má tlač 505a. Nech sa páči, pán poslanec Juraj Krúpa, môžete odôvodniť návrh. (Rokovanie o návrhu poslancov Národnej rady Slovenskej republiky Juraja Krúpu, Vladimíry Marcinkovej, Ondreja Dostála a Petra Osuského na vydanie zákona, ktorým sa dopĺňa zákon č. 285/2009 Z. z. o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 505.)
J. Podmanický, poslanec: (2009-06-24):
Takže, pán podpredseda, neklamal som, hovoril som to, čoho som bol sám očitým a ušitým svedkom. Snažím sa neklamať, niekedy sa možno môžem mýliť, to je normálne, mýliť sa je ľudské, ale neklamem na rozdiel možno  niekedy od vás a od vášho predsedu, ktorý Slovensko v tom roku 1998 ohlupoval ďalším neuveriteľným klamstvom o dvojnásobných platoch, a na to nezabúdajte. (Potlesk.)
V. Veteška, podpredseda NR SR: (2003-11-07):
B. Hanzel, poslanec: Ďakujem veľmi pekne, už je to normálne. Teraz budem musieť nájsť niť. No, keď som rozprával o dohodách so Všeobecnou zdravotnou poisťovňou a o tom, že sa tieto dohody robia pod nátlakom. Naozaj viem, že sa tie dohody robia pod nátlakom a naozaj som presvedčený, že tu je viac poslancov, čo má o tom informáciu, a otázka je, či je toto korektné, aby sa založila firma, ktorá je súkromná, s pomocou štátu a potom táto firma pod nátlakom si urobí dohody so Všeobecnou zdravotnou poisťovňou a teraz je otázka, akým spôsobom budú prebiehať platby a či Všeobecná zdravotná poisťovňa bude prednostne platiť Veriteľovi, a tým bude vznikať vlastne nový kolotoč dlhov a dlhov a dlhov. Ďakujem.
Ďuriš Nicholsonová, Lucia, podpredsedníčka NR SR (2018-09-11):
Pani spravodajkyňa, aj vy máte možnosť v záverečnom slove vystúpiť k rozprave. Nie. Nie je tomu tak. Prerušujem rokovanie o tomto bode programu. Máme dve minúty do devätnástej hodiny. Po dohode s pánom ministrom Richterom ako predkladateľom ďalšieho návrhu zákona to urobíme tak, že začneme zajtra ráno, a to jeho bodom. To znamená, ide o vládny návrh zákona, ktorým sa mení a dopĺňa zákon č. 553 o odmeňovaní niektorých zamestnancov pri výkone práce vo verejnom záujme. Všetkým vám želám pekný večer a vidíme sa zajtra. (Prerušenie rokovania o 18.59 hodine.)
Grendel, Gábor, podpredseda NR SR (2021-05-05):
Berieme na vedomie. Vyhlasujem teraz prestávku do 17.26, kedy budeme pokračovať v prerušenej schôdzi. (Prestávka.) (Po prestávke. Zaznievanie gongu.)
Martvoň, Anton, poslanec NR SR (2013-09-06):
Pán poslanec Hraško, v podstate chcem začať tým, že mali ste zaujímavé vystúpenie, ale je potrebné spomenúť jednu takú vec, čo ste si možno nevšimli, že tento návrh zákona reflektuje odporúčania Výboru GRECO Rady Európy. Čiže dá sa povedať, že aj európska platforma mala svoje určité nejaké pripomienky, tak odborníci na ministerstve vnútra reflektovali na tieto odporúčania a pripomienky ako také. Zároveň tento zákon len v roku 2016 ušetrí 1,1 mil. eur, čiže skoro 33 mil. korún bude ušetrených, čo je pre našu ekonomiku, myslím si, potrebné. To, čo ste uviedli, ten príklad, ten Ústav pamäti národa, no, myslím si, je to nešťastný príklad, lebo v podstate je to návrh výboru ako takého. Samozrejme, obmedzenie odmien je pre členov Správnej rady ÚPN zaujímavé. Možno by sa bolo treba pozrieť aj na odmenu predsedu správnej rady, tam by sa tiež mohlo dačo ušetriť. Ale vôbec ste nemali pravdu s tým, že by vám neprešiel žiaden zákon. Trošku chcem iba na to upozorniť, čo mal pán poslanec Chmel tú novelu s pánom poslancom Drobom ohľadne mopedov, tá prešla, Slovenský historický ústav od Jožka Mikloška prešiel, plus ďalšie niektoré zákony a pozmeňujúce návrhy, kebyže sa hlbšie zamyslíme, by sme prišli na to, proste keď sú dobré, tak nemáme problém my ich v strane SMER podporiť. A tu je ten priestor na tú diskusiu k tomuto volebnému kódexu ako takému vo výboroch. Čiže pán minister navrhol zriadenie tej komisie. Však ja osobne nemám problém sa tam prihlásiť. Prihláste sa aj vy do tej komisie, môže sa tam diskutovať a môžete prichádzať s tými návrhmi, na ktoré sa môžu odborne ľudia v tej komisii pozrieť. Keď pán poslanec Beblavý chcel urobiť určitú novelu a zriadiť komisiu na reformu majetkových priznaní, alebo tak nejako sa to nazýva, však išli tam aj zástupcovia strany SMER. Tak je tu výzva. Poďte do tej komisie a tam máte možnosť ovplyvniť, keď teda máte svoje odborné pripomienky, viem, že ich máte, lebo však vy ste... (Prerušenie vystúpenia časomerom.)
Pročko, Jozef, poslanec NR SR (2023-12-19):
Ja som sa venoval kompetenčnému zákonu a to, že mladý Kaliňák nerozumie, tak tomu rozumejú všetci, že on nerozumie. Ja nerozumiem, čomu on nerozumie, a myslím si, že nerozumie naozaj ničomu. Rozumie tomu, že dostával od strýka byt. Tomu rozumie. Rozumie tomu, že vďaka svoju strýkovi je tu. Keby sa volal Varga, tak je, viete kde? No niekde je, ja neviem, zbiera jablká niekde v Taliansku. Takže vďaka, to je, on bude taký večný synovec. To sú takí tí, čo vďaka svojmu strýkovi sa dostanú všade. Ja musím povedať jednu veľmi dôležitú vec, že to, čo som rozprával vo svojej rozprave, tak ono sa to všetko týkalo toho kompetenčného zákona, lebo to naozaj s tým súvisí. A hlavne s tým súvisí to, že Robert Fico, a to všetci veľmi dobre viete a všetci veľmi dobre o tom, všetci ste o tom tu rozprávali, nám ide ukradnúť našu spravodlivosť. Ide si sprivatizovať všetky úrady, ide si sprivatizovať políciu, ide si sprivatizovať súdy, ide si sprivatizovať prokuratúru, ktorú teda už spolovice má. A tá prokuratúra, ktorá mu vadí, tak tú ide zrušiť. Ja rozumiem, že tomuto mladý Kaliňák nerozumie, tak ako čomu má on rozumieť, keď dostal príkaz: prídeš, sadneš si a budeš provokovať Galka, lebo Galko je naozaj veľmi emotívny človek a on ti bude reagovať . Ale ja sa musím Ľuba Galka zastať, lebo Ľubo Galko je naozaj tu sediaci čestný človek a naozaj ja nepoznám v opozícii človeka, nepoznám človeka, ktorý by sprivatizoval a vykšeftoval toľko vecí ako tuná strýko prítomného nerozumejúceho Erika Kaliňáka. No a vykrikoval tu Jarjabek, že poď von, poď von, no, Jarjabek, vy nie, ja vás poznám (povedané so smiechom).
Pellegrini, Peter, predseda NR SR (2015-11-11):
Ďakujem pekne. Pán poslanec Kovačócy.
A. Belousovová, podpredsedníčka NR SR: (2010-03-03):
Pán navrhovateľ, chcete k rozprave zaujať stanovisko? Nie. Takisto ani spoločný spravodajca nechce zaujať k rozprave stanovisko. Prerušujem rokovanie o tomto bode programu. Ďalej pristúpime k druhému čítaniu o návrhu Výboru Národnej rady Slovenskej republiky pre pôdohospodárstvo, životné prostredie a ochranu prírody na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov . Návrh zákona je pod tlačou 1376, spoločná správa výborov má tlač 1376a. Nech sa páči, poslankyňa Košútová, ktorá je poverená ako členka výboru, ktorá odôvodní tento návrh zákona, máte slovo.
P. Minárik, poslanec: (2003-09-16):
Z. Martináková, podpredsedníčka NR SR: Ďakujem, pán poslanec, vyhlasujem pätnásťminútovú prestávku pred hlasovaním. (Pätnásťminútová prestávka.) Z. Martináková, podpredsedníčka NR SR: Pán minister, pán spravodajca, prosím, aby ste zaujali svoje miesta. Budeme hlasovať. Pán spravodajca, prosím, aby ste uvádzali hlasovanie.
Jurzyca, Eugen, poslanec NR SR (2018-06-20):
Dobrý deň. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k návrhu zákona, ktorý je uvedený pod č. tlače 1036. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, Ústavnoprávny výbor Národnej rady, Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 7. septembra 2018 a gestorský výbor do 10. septembra 2018. Pán predsedajúci, prosím, otvorte rozpravu k uvedenému návrhu zákona.
Hrušovský, Pavol, podpredseda NR SR (2010-12-14):
Hlasujeme, páni poslanci, o návrhu skrátiť lehotu na prerokovanie pozmeňujúceho návrhu ihneď. (Hlasovanie.) 141 prítomných, 93 za návrh, 3 proti, 44 sa zdržalo, 1 nehlasoval. Návrh sme schválili. Nech sa páči, pán poslanec.
Viskupič, Jozef, poslanec NR SR (2014-11-10):
Ďakujem, pán predseda. Cítim únavu v tom hlase a vítam pána premiéra. Áno, Igor, hovoril si o tom, že v prejavoch, keď sa začínala táto schôdza, z pohľadu premiéra a aj podpredsedu vlády sa obratne narábalo s faktmi. A tá metóda sa volá, ty si to nazval, odpútanie pozornosti. Ja to volám polopravdy, lebo ona je veľmi nebezpečná, pretože medzi dva jednoducho overiteľné fakty sa dá obrovská, do neba volajúca lož. Neviem, nakoľko to bude vychádzať ešte do budúcnosti, ale zatiaľ to vychádza. Ja som spomínal zákon alebo teda parametre, na ktorých sa dohodli. A ďakujem aj Jankovi Mičovskému, aj pani Vášáryovej za poznámky. Janko hovoril o hmotnej zodpovednosti, čiže paradoxne o ochrane tých, ktorí rozhodujú, a to priamou hmotnou zodpovednosťou, pretože ak by museli platiť to, čo dovolia rozkradnúť, tak by si to asi trikrát rozmysleli, že im bude nejaká stranícka štruktúra rozkazovať, akým spôsobom tunelovať štátne prostriedky. No a trestná zodpovednosť. Presne tak ako hovorila pani Magda Vášáryová, okrem legislatívneho a zákonného nastavenia tu vždycky budú tie personálne prepojenia, a preto aj urputný boj o generálneho prokurátora aj na základe alebo aj za cenu ohnutia ústavného rozhodnutia a držania Harabina pri moci. Takže ďakujem za všetky faktické poznámky.
Grečková, Lea, poslankyňa NR SR (2012-09-21):
Chcela by som tiež podporiť vyjadrenia kolegu. Myslím si, že keď sme na jednej strane prijímali zákon, ktorý sprísňuje postih za jedno promile alkoholu za volantom, tak na druhej povoliť nejaké promile cyklistom nepovažujem za správne aj preto, že nepredpokladám, že by ten cyklista vedel odhadnúť, že teraz mám 0,5 promile alebo 0,3 promile. Akýkoľvek alkohol pre účastníkov cestnej premávky považujem za škodlivý, a preto podporujem to, čo povedal kolega.
Dostál, Ondrej, poslanec NR SR (2023-05-24):
Pán poslanec Susko, povedali ste vaše výčitky voči, voči tomuto návrhu zákona. Pokiaľ ide o tú procesnú stránku a formálnu stránku, tak sú podobné, ako som ja v diskusii o dva body dozadu k novele zákona o obecnom zriadení hovoril, že už sme na konci volebného obdobia, a tak závažné zmeny by sa nemali prijímať. Tuto, si myslím, že sme trochu v inej situácii, lebo tam sa nastavujú vzťahy v rámci samosprávy, v rámci tisícov subjektov, zastupiteľstiev, starostov. Tuto síce sa to dotkne tisícov funkcionárov, ale, ale v zásade, v zásade ide o nastavenie pravidiel ochrany verejného záujmu, a teda nemá šancu to byť schválené, ak sa nato nenájde ústavná väčšina. Čiže keď na to nebude ústavná väčšina, tak z toho nič nebude, a ak by sa našla na to ústavná väčšina teraz, tak je predpoklad, že to bude mať aj nejakú stabilitu. K vecnej stránke vášho vystúpenia, no áno, to zametanie káuz pod koberec, zjednodušene povedané, je problém, otázka je potom, ako to urobiť, lebo, lebo tie riziká si evidentne uvedomuje aj pán predkladateľ, ten mechanizmus odvolania sa jednej tretiny členov toho orgánu, ktorý o tom rozhodol, na Ústavný súd je jedno z možných riešení, má, má nedostatky, môže to skončiť pingpongom, môžu tam byť aj ďalšie problémy typu, že kým rozhodnutie o... alebo konštatovanie o porušení zákona o udelení pokuty sa odôvodňuje, zastavenie konania sa neodôvodňuje a niekedy zastavenie je iba výsledkom hlasovania poslancov, že teda navrhne sa udeliť pokutu a nenájde sa väčšina, tak sa zastaví, zastaví konanie tak potom je aj otázka, že aké by malo charakter takéto odvolanie, že v čom by sa.... to možno vysvetlí pán predkladateľ. Ale otázka je potom, že či vieme nájsť nejaký iný mechanizmus, ako zabrániť zametaniu káuz... (Prerušenie vystúpenia časomerom.)
Grendel, Gábor, podpredseda NR SR (2021-05-06):
Ďakujem pekne, pán minister. V zákone o rokovacom poriadku je vyslovene napísané, že poslanec má nárok na jednu doplňujúcu otázku. Ďalšiu otázku položil pán poslanec Miroslav Kollár ministerke kultúry Slovenskej republiky v tomto znení: „Pani ministerka, chcel by som sa spýtať, kedy predložíte do legislatívneho procesu návrh legislatívnej zmeny fungovania Rozhlasu a televízie Slovenska? Pôjde o komplexnú úpravu fungovania RTVS, financovanie, obsah programových služieb, spôsob kreovania orgánov RTVS a tak ďalej alebo o čiastkovú zmenu?“
Šeliga, Juraj, podpredseda NR SR (2020-05-19):
Ďakujem pekne. S reakciou na vašu faktickú poznámku pani poslankyňa Zemanová. Ďakujem.
K. Tóthová, poslankyňa: (2001-12-04):
Predovšetkým, keď sa tento systém zaviedol, konzultovala som ho v Európskej únii a v Rade Európy a viacerí odborníci, môžem citovať aj ekonomického odborníka profesora Ridingera, tento systém považovali za prvok priamej demokracie, teda jeden z prvkov občianskej spoločnosti. Pán podpredseda vlády, vy ste veľký zástanca presadzovania občianskej spoločnosti a prvkov aj demokracie vrátane priamej demokracie a nie je pre mňa pochopiteľné, že vy takto nesystémovo, nesystémovo, predkladáte svoje návrhy, vaša teória auditov nemá tiež systémovú súvislosť, ale tú ponechám. Chcem reagovať na to, že tieto fondy, tak ako to uvádzal pán poslanec Baco, v oblasti poľnohospodárstva, že mali veľký význam, to je realita, že niektoré družstvo bývalé alebo poľnohospodársky podnik neuspel, no, to sa stane, to je samozrejmé, ale prečo? Pretože ste vy hneď po nástupe zrušili zákon o revitalizácii, ktorý bol prijatý Mečiarovou vládou a ktorý systémovo nadväzoval na tieto fondy a vyhlásili ste tu v parlamente, že hlavne pre poľnohospodárstvo donesiete iný návrh, ktorý ste dodnes nepredložili. Čiže ste len búrali a búrate ďalej. (Zvuk časomiery.) J. Migaš, predseda NR SR: Pán poslanec Klemens J. Klemens, poslanec: Ďakujem za slovo. Súhlasím s kolegom Bacom v dvoch veciach. Po prvé. Ak naše poľnohospodárstvo má byť skutočne konkurencieschopné voči ostatným krajinám Európskej únie, tak aj dotácie do tohto chlebového rezortu by mali byť zhruba na rovnakej úrovni. Nie je možné, aby oni dostávali v prepočte cca 400 amerických dolárov na hektár poľnohospodárskej pôdy a naši poľnohospodári zhruba stovku. Po druhé. Súhlasím s ním i ohľadom dovozu potravín. Oprávnený dovoz potravín do našej republiky je zhruba za 10 mld. korún. To sú potraviny, na ktoré my nemáme klimatické podmienky. Ale na tých 30 mld. korún my klimatické podmienky máme. Preto tieto potraviny nedovážajme, ale dorobme si ich sami. Ďakujem, to je všetko. J. Migaš, predseda NR SR: Ďalej sa do rozpravy prihlásil pán poslanec Köteles, písomne prihlásený a potom bude možnosť sa prihlásiť ústne. Čiže pán poslanec Köteles, nech sa páči.
Jarjabek, Dušan, poslanec NR SR (2010-09-08):
Ďakujem za slovo, pán predsedajúci. No ja asi budem všetkým teraz protirečiť, lebo sa veľmi teším, že táto debata o Svätoplukovi a o profesorovi Kulichovi takýmto spôsobom pokračuje, lebo keby si mal profesor Kulich so svojím Svätoplukom platiť takúto reklamu, tak by sa absolútne nedoplatil. A okrem toho si myslím, že konečne ľudia na Slovensku vedia, kto bol Svätopluk, vedia, za akých okolností vznikol, vedia niečo o našich národných dejinách tým pádom táto debata so všetkým zlým prináša aj dobré výsledky. Ale aby som sa vrátil k meritu veci a k tomu, o čom hovoril pán poslanec Maďarič. Pre mňa osobne nie je ani takým problémom v tejto chvíli diskusia o soche Svätopluka, o všetkom, čo s tým súvisí. Problém je pre mňa v súčasnosti komisia, ktorú určil pán predseda. A preto táto komisia, preto, lebo tá komisia, od začiatku bolo jasné a od začiatku táto komisia a všetci členovia v tejto komisii deklarovali, aký majú prístup k tejto soche absolútne negatívny. Z tohto dôvodu ten výsledok bol jasný, ktorý komisia musela vysloviť, a sa s ním aj takto rátalo. No ale navyše pani predsedníčka tejto slávnej komisie celú túto komisiu a celú kauzu absolútne spolitizovala. To je, to je ten najväčší problém, s ktorým my sme nerátali, že sa tak stane. A jednoducho toto sa nemalo stať, lebo to vlastne dehonestuje akúkoľvek prácu tejto, a už to dnes môžem povedať, „komisie historikov“, lebo historik je tam naozaj len jeden. Čiže ja si myslím, že debata o Svätoplukovi neskončila, bude pokračovať a, vážení, keď budete veľmi chcieť, tak bude aj mimoriadna schôdza k tejto téme. Ďakujem za pozornosť. (Potlesk.)
Martinák, Ľuboš, poslanec NR SR (2011-09-13):
Ďakujem za slovo. Pán podpredseda vlády a pán minister dopravy, vypočuli sme si tu vaše už známe reči o diaľniciach, budeme, chceme, uvidíme, budeme sa snažiť. Vám však, vy však osobne zodpovedáte aj za železničnú dopravu, a preto rád využijem túto možnosť. Som z Medzilaboriec, som zvedavý, čo odpoviete na túto otázku. Za vlády Roberta Fica osobné vlaky z Humenného, aj ten posledný, išiel ešte zo stanice hlavnej do stanice Medzilaborce-mesto, ktorá je vzdialená 2,5 km od hlavnej stanice. Počnúc vašou vládou drvivá väčšina, 90 %, osobných vlakov ide len do stanice hlavnej, do mesta už nie. Vôbec uvedomili ste si doteraz, že u nás žije hlavne prestarlé obyvateľstvo? Nie každý má synov, dcéry doma, aby ich potom odviezol. Je to skutočne veľká hanba. Môžte si to preveriť na grafikonoch z minulosti. Pán minister, kde sú vaše predvolebné sľuby ohľadom rozvoja aj odľahlých regiónov? Skúste skutočne si preveriť a pre budúcnosť už nehlásajte vodu a nepite víno. Čiže ja by som to takto zjednodušil, nie je to vôbec smiešne. Je to skutočne do plaču a je to skutočne vaša hanba. Aj z týchto predvolebných sľubov a ich plnenia v realite sú skutočne dôvody, že pani premiérka nie je skutočne ženou na svojom mieste a je len takzvanou premiérkou. Ďakujem.
Dostál, Ondrej, poslanec NR SR (2011-07-06):
Vážený pán predseda, vážený pán prvý námestník generálneho prokurátora, vážené kolegyne, vážení kolegovia, ústavnoprávny výbor ako gestorský výbor k Správe o činnosti prokuratúry Slovenskej republiky za rok 2010 podáva Národnej rade túto spoločnú správu: Predseda Národnej rady pridelil predmetnú správu na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Určené výbory prerokovali správu v stanovenej lehote s týmito závermi: Ústavnoprávny výbor uznesením odporučil Národnej rade predmetnú správu vrátiť predkladateľovi na prepracovanie. Výbor Národnej rady pre obranu a bezpečnosť uznesením odporučil Národnej rade predmetnú správu schváliť a výbor pre ľudské práva a národnostné menšiny neprijal uznesenie, nakoľko predložený návrh nezískal potrebný súhlas nadpolovičnej väčšiny prítomných poslancov. Gestorský výbor na základe stanovísk výborov k správe o činnosti prokuratúry za rok 2010 vyjadrených v ich uzneseniach a stanovísk poslancov gestorského výboru odporúča Národnej rade Slovenskej republiky Správu o činnosti prokuratúry Slovenskej republiky za rok 2010 vrátiť predkladateľovi na prepracovanie. Spoločná správa výborov Národnej rady o prerokovaní správy o činnosti prokuratúry vrátane návrhu uznesenia bola schválená uznesením ústavnoprávneho výboru z 27. júna 2011 č. 242 a výbor zároveň poveril mňa, aby som na schôdzi informoval o výsledkoch rokovania výborov a o stanovisku gestorského výboru. Pán predseda, otvorte, prosím, rozpravu, do ktorej sa ako spravodajca hlásim.
Pellegrini, Peter, podpredseda NR SR (2020-05-19):
Vyhlasujem rozpravu za skončenú. Chcem sa spýtať pani navrhovateľky, či chce zaujať stanovisko k rozprave. Nech sa páči.
P. Paška, predseda NR SR: (2010-02-09):
(Hlasovanie.) 135 prítomných, 106 za, 21 sa zdržalo, 8 nehlasovalo. Návrh sme odsúhlasili. Pán poslanec Senko uvedie v prvom čítaní hlasovanie o návrhoch pánov poslancov Martina Fronca a Pavla Abrhana na vydanie zákona č. 308/2000 Z. z. o vysielaní a retransmisii. Je to tlač 1391.
Válek, Igor, poslanec NR SR (2024-02-13):
Vážený pán predsedajúci, dovoľte, aby som predniesol spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony, tlač 51. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov. Národná rada pridelila vládny návrh zákona, tlač 51, týmto výborom: Výbor Národnej rady pre financie a rozpočet, ústavnoprávnemu výboru, výboru pre hospodárske záležitosti, výboru pre pôdohospodárstvo a životné prostredie. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. K predmetnému návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, výbor pre financie a rozpočet, ústavnoprávny výbor, výbor pre hospodárske záležitosti, výbor pre pôdohospodárstvo a životné prostredie. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy, ktoré sú uvedené v časti IV tejto správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy číslo 1 až 36 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu, tlač 51, odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov, tlač 51a, bola schválená uznesením gestorského výboru č. 43 z 31. januára 2024. Týmto uznesením výbor zároveň poveril spoločného spravodajcu Igora Válka, aby na schôdzi Národnej rady informoval o výsledku rokovania výborov a navrhol Národnej rade postup pri hlasovaní podľa príslušných ustanovení. Ďakujem, skončil som, otvorte, prosím, rozpravu.